rejauldu/bengali-wikipedia huggingface dataset:
শ্রীলঙ্কা ক্রিকেট দল তিনটি টুয়েন্টি২০ আন্তর্জাতিক খেলার জন্য অস্ট্রেলিয়া সফর করে, যা ফেব্রুয়ারি ২০১৭-এ অনুষ্ঠিত হয়। দলীয় সদস্য    অ্যারন ফিঞ্চ (অধিঃ)  প্যাট কামিন্স  বেন ডাঙ্ক  জেমস ফকনার  ট্রাভিস হেড  মইসেস হেনরিকুইস  মাইকেল ক্লিঙ্গার  ক্রিস লিন  টিম পেইন (উইঃ)  ঝাই রিচার্ডসন  বিলি স্ট্যানলেক  অ্যাশটন টার্নার  অ্যান্ড্রু টাই  অ্যাডাম জাম্পা উপুল থারাঙ্গা (অধিঃ)  নিরোশন ডিকওয়েলা (উইঃ)  আসেলা গুণারত্নে  চামারা কাপুগেদারা  নুয়ান কুলাসেকারা  লাসিথ মালিঙ্গা  কুশল মেন্ডিস  দিলশান মুনাবিরা  সচিথ পথিরানা  সিক্কুজি প্রসন্ন  লক্ষ্মণ সন্দাকান  ভিকুম সঞ্জয়  দাসুন শানাকা  মিলিন্ডা শ্রীবর্ধনা  ইসুরু উদানা  প্রস্তুতিমূলক খেলা ২০ ওভার খেলা: প্রধানমন্ত্রী একাদশ বনাম শ্রীলঙ্কা  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  বিষয়শ্রেণী:২০১৭-এ অস্ট্রেলীয় ক্রিকেট বিষয়শ্রেণী:২০১৭-এ শ্রীলঙ্কান ক্রিকেট বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা বিষয়শ্রেণী:শ্রীলঙ্কা ক্রিকেট দলের অস্ট্রেলিয়া সফর
মানবিন্দার সিংহ বিসলা (); (জন্ম: ২৭ ডিসেম্বর ১৯৮৪) হলেন একজন ভারতীয় ক্রিকেটার। তিনি একজন উইকেটরক্ষক এবং ডানহাতি ব্যাটসম্যান যিনি বর্তমানে গোয়া ক্রিকেটে দল এবং কলকাতা নাইট রাইডার্স এ হয়ে খেলছেন।  ২০১২ সালের আইপিএল ফাইনাল ম্যাচে ৪৮ বলে ৮৯ রানের ম্যাচ জয়ী এক অসাধারণ ইনিংস উপহার দেন যার পরিপ্রেক্ষিতে কলকাতা নাইট রাইডার্স ৫ উইকেটে জয়লাভ করে। উক্ত ইনিংসে অসাধারণ নৈপূন্যর জন্য তিনি ম্যান অব দ্যা ম্যাচ নির্বাচিত হন।   ব্যক্তিগত জীবন  বিসলা ফরিদাবাদে পড়াশোনা করেন এবং ২০০৭ সালের ১১ই মার্চ অর্পিতাকে বিয়ে করেন।   আইপিএল মৌসুম  মানবিন্দার বিসলার আইপিএল ব্যাটিং পরিসংখ্যানবছর দল ইনিংস রান সর্ব্বোচ্চ  শতক অর্ধ-শতক ৪ ৬ ২০১০  কিংস এলেভেন পাঞ্জাব  ১০ ২১৮  ৭৫  ০  ৬  ১২  ৪৫ ২০১১  কলকাতা নাইট রাইডার্স  ৫  ৭২  ২৭  ০  ০  ৮  ০  ২০১২  ৭  ২১৩  ৮৯  ০  ১  ১৬  ১০ ২০১৩  ১৪  ২৫৫  ৯২  ০  ২  ৮৭  ২২২০১০–২০১৩ সর্বমোট ৩৬  ৭৫৮  ৯২  ০  ৪  ৮৭  ২২   তথ্যসূত্র    বহিঃসংযোগ       বিষয়শ্রেণী:ভারতীয় ক্রিকেটার বিষয়শ্রেণী:হরিয়ানা থেকে আগত ক্রিকেটার বিষয়শ্রেণী:১৯৮৪-এ জন্ম বিষয়শ্রেণী:আবাহনী লিমিটেডের ক্রিকেটার বিষয়শ্রেণী:গোয়ার ক্রিকেটার বিষয়শ্রেণী:হরিয়ানার ক্রিকেটার বিষয়শ্রেণী:হিমাচল প্রদেশের ক্রিকেটার বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:উত্তরাঞ্চলের ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:উইকেট-রক্ষক বিষয়শ্রেণী:জম্মু ও কাশ্মীরের ক্রিকেটার বিষয়শ্রেণী:জীবিত ব্যক্তি
আয়শা সুলতান বেগম ছিলেন প্রথম মুঘল সম্রাট ও মুঘল সাম্রাজ্যের প্রতিষ্ঠাতা সম্রাট বাবরের প্রথম স্ত্রী এবং সেই সূত্রে ফরঘান উপত্যকা এবং সমরকন্দের সম্রাজ্ঞী।  আয়শা ছিলেন তার স্বামীর প্রথম চাচাতো বোন। আর জন্মসূত্রে তিনি ছিলেন একজন তৈমুরী রাজকন্যা। তিনি সমরকন্দ এবং বুখারার রাজা এবং বাবরের চাচা সুলতান আহমেদ মির্জার কন্যা।   পরিবার ও বংশ পরিচয়  আয়শা সুলতান বেগম একজন তৈমুরী রাজকন্যা হিসেবে জন্মগ্রহণ করেছিলেন। তিনি ছিলেন সুলতান আহমেদ মির্জা (সমরকন্দ ও বুখারার রাজা) এবং তাঁর স্ত্রী কুতাক বেগমের তৃতীয় কন্যা। সম্ভবত ইসলামী নবি মুহাম্মদের স্ত্রী আয়িশা বিনতে আবু বকরের নামানুসারে তার নাম আয়শা রাখা হয়েছিল।  তার বাবা সুলতান আহমেদ মির্জা ছিলেন তৈমুরী রাজবংশের সুলতান আবু সা'ইদ মির্জার বড় ছেলে এবং এবং তার উত্তরাধিকারী। ফেরঘানা উপত্যকার শাসক ওমর শাইখ মির্জা ছিলেন আয়শার চাচা, যিনি পরে তার শ্বশুর হয়ে গিয়েছিলেন। এইভাবে ওমরের সন্তান বাবর (আয়শার ভবিষ্যত স্বামী) এবং তার বড় বোন খানজাদা বেগম ছিলেন আয়েশার প্রথম চাচাতো ভাই বোন।   বিয়ে  শৈশবেই আয়েশা এবং তার চাচাতো ও খালাতো ভাই বাবরের বাগদান সম্পন্ন হয়। আয়শার বাবা ও বাবরের বাবা ছিলেন একে অপরের ভাই; আর তাদের মায়েরা ছিলেন পরস্পরের বোন। ১৪৮৮ সালে উজবেকিস্তানের সমরকন্দে যখন তাদের বাগদান হয় তখন বাবরের বয়স ছিল মাত্র পাঁচ বছর। এর এগারো বছর পরে ১৪৯৯ সালের আগস্টে খোজান্দে আয়িশা বাবরের সাথে বিবাহবন্ধনে আবদ্ধ হন এবং পরবর্তীকালে তার সাথে ফেরঘানায় চলে যান। কেননা, বাবর তার পিতার মৃত্যুর পরে ফারঘানা উপত্যকার শাসনভার লাভ করেছিলেন।  বিয়ের কিছুদিনের মধ্যেই অল্প বয়সী রানী আবিষ্কার করেন যে তার স্বামী অত্যন্ত লাজুক এবং প্রেমে অনাগ্রহী। কারণ, তাদের বৈবাহিক জীবনের প্রথম দিকে বাবুর খুব লজ্জাশীল ছিলেন এবং দশ বা পনের দিনে তাকে মাত্র একবার দেখতে যেতেন। বাবর নিজেই বলেছেন, "যদিও আমি তার (আয়েশার) প্রতি অসন্তুষ্ট ছিলাম না, তবুও এটি আমার প্রথম বিবাহ হওয়ায় লজ্জার কারণে আমি তার সাথে দশ-পনেরো বা বিশ দিনে একবার দেখা করতাম।" কিছু দিনের মধ্যে তিনি এতেও বিরক্ত হয়ে যান এবং আয়শার সাথে দেখা-সাক্ষাত পুরোপুরি বন্ধ করে দেন। এতে বাবরের মা (আয়েশার খালা ও শাশুড়ি) কুতলুগ নিগার খানম বেশ রেগে যান ও তাকে সাথে বকা দিয়ে কিছুদিন পরপরই আয়শার সাথে দেখা করতে পাঠাতে থাকেন। অথচ, বাবর তখন আয়শার প্রতি বা বিয়ের প্রতি আগ্রহী ছিলেন না। তা সত্ত্বেও, আয়েশা বিয়ের তিন বছর পর বাবরের প্রথম সন্তানের জন্ম দেন। তাদের কন্যা ফখর-উন-নিসা ১৫০১ সালে সমরকান্দে জন্মগ্রহণ করেছিল। কিন্তু এক মাস বা চল্লিশ দিনের মধ্যেই সে মারা যায়। তার মৃত্যু বাবুরকে অত্যন্ত শোকাহত ও কাতর করে তুলেছিল।   বিচ্ছেদ  যদিও তাদের সম্পর্ক পরবর্তীকালে আরও ঘনিষ্ঠ হয়েছিল, তবে মনে করা হয় যে আয়শা ও বাবরের মধ্যে ঝগড়া হয়েছিল এবং তিনি ১৫০৩ সালের তাশখন্দ বিজয়ের আগেই বাবরকে ছেড়ে চলে গিয়েছিলেন। অবশ্য, বাবরের ভাষ্য মতে আয়শা তার বড় বোন রাবিয়া সুলতান বেগমের উস্কানিতেই তার বাড়ি ছেড়ে চলে গিয়েছিল।   তথ্যসূত্র   বিষয়শ্রেণী:মুঘল সাম্রাজ্য বিষয়শ্রেণী:ভারতীয় নারী বিষয়শ্রেণী:ভারতীয় মুসলিম বিষয়শ্রেণী:১৫শ শতাব্দীর নারী
বাংলা খেঁকশিয়াল (বৈজ্ঞানিক নাম: Vulpes bengalensis) একপ্রজাতির খেঁকশিয়াল।একে বিভিন্ন স্থানে বিভিন্ন নামে ডাকা হয়। বাংলায় একে হেড়ল নামে ডাকা হয়।কয়েক বছরে এদের সংখ্যা কমছে, তবে আশঙ্কাজনক হারে গিয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।Vulpes bengalensis, The IUCN Red List of Threatened Species এ বাংলা খেঁকশিয়াল বিষয়ক পাতা। বাংলাদেশের ১৯৭৪জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী প্রাণী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৪৪। ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-২ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫১৩   দৈহিক গঠন  thumb|left|বাংলা খেঁকশিয়ালের করোটি বাংলা খেঁকশিয়াল একটি মাঝারি আকৃতির স্তন্যপায়ী প্রাণী। এদের মাথাসহ দেহের দৈর্ঘ্য ৪৫-৬০ সেমি এবং লেজ ২৫-৩৫ সেমি। ওজন ১.৮-৩.২ কেজি। মাজল সরু এবং মাজলের উপরের অংশে লোমের ছোট পট্টি চোখে পড়ে।Johnsingh, A. and Jhala, Y. 2004. Vulpes bengalensis (Shaw, 1800). In: Canids: Foxes, Wolves, Jackles, and Dogs. Status Survey and Conservation Action Plan, 2004. pp. 219-222. কান দেহের তুলনায় বড়। মাথা সরু। লেজ দেহের অর্ধেকেরও বেশি লম্বা। আঙুলের উপর ভর করে চলাফেরা করে। সামনের পায়ে আঙুল পাঁচটি ও পিছনে চারটি। ছেদন দন্ত তীক্ষ্নসূঁচালো ও পেষন দন্ত সুগঠিত। দন্ত সংকেত: কর্তন ৩/৩; ছেদন ১/১; অগ্রপেষন ৪/৪; পেষন ২/৩।   বর্ণ  মৌসুম ও বয়সভেদে বাংলা খেঁকশিয়ালের বর্ণের তারতম্য হয়ে থাকে। পিঠ সাদা ডোরাসহ লালচে-ধূসর। দেহের পাশ পিঠের তুলনায় বেশি ধূসর। দেহতল সাদাটে। বুকের নিচের অংশ ও তলপেট ফ্যাকাশে লালচে-হলুদ কিংবা হালকা পীত-সাদা। অবসারণীর দিকে লালচে ভাব বেশি। এর কাঁধে কোন আড়াআড়ি ফিতার মত দাগ থাকে না। পায়ের বাইরের অংশ উজ্জ্বল লালচে। চোখের সামনে মাজলের পাশে একটি করে কালো চিতি থাকে। কানের বাইরের অংশ ধূসর ও ভিতরের অংশ সাদাটে। ঋতু ও উপপ্রজাতি ভেদে পিঠের পিলেজের রঙে তারতম্য হতে পারে। তবে সাধারণত পিলেজ তামাটে-ধূসর। কানের কালচে-বাদামি পিলেজের প্রান্তদেশ কালো। বাংলা খেঁকশিয়ালের সবচেয়ে চোখে পড়ার মত অঙ্গটি হল এর বড় ঝাঁকড়া লেজ। লেজ ধূসর ও লেজের উপরিভাগ লালচে। লেজের আগা কালো।   বিস্তৃতি  left|thumb|বাংলা খেঁকশিয়াল, মরুভূমি জাতীয় উদ্যানের, জয়শালমের ভারত, একটি সাধারণ বাসিন্দা কেবল আর্দ্র বনাঞ্চল ও চরম শুষ্ক এলাকা ছাড়া ভারতীয় উপমহাদেশের বেশিরভাগ অঞ্চলে এদের দেখা যায়। উত্তরে হিমালয়ের পাদদেশে নেপালের তেরাই অঞ্চল থেকে ভারতের একেবারে দক্ষিণ পর্যন্ত এবং পশ্চিমে পাকিস্তানের সিন্ধু উপত্যকা থেকে পূর্বে বাংলাদেশ পর্যন্ত এদের বিস্তৃতি সীমাবদ্ধ।   তথ্যসূত্র   বহিঃসংযোগ  IUCN/SSC Canid Specialist Group: Bengal Fox  BBC - Science & Nature - Wildfacts - Indian fox, Bengal fox   Status of Indian Fox  বিষয়শ্রেণী:স্তন্যপায়ী প্রাণী বিষয়শ্রেণী:শিয়াল বিষয়শ্রেণী:দক্ষিণ এশিয়ার স্তন্যপায়ী বিষয়শ্রেণী:বাংলাদেশের স্তন্যপায়ী বিষয়শ্রেণী:১৮০০-এ বর্ণিত স্তন্যপায়ী
সানিয়া আশিক জুবিন হলেন একজন পাকিস্তানি রাজনীতিবিদ যিনি আগস্ট ২০১৮ সাল থেকে পাঞ্জাবের প্রাদেশিক পরিষদের সদস্য।   প্রাথমিক ও শিক্ষা জীবন  তিনি পাকিস্তানের লাহোরে জন্মগ্রহণ করেন এবং বেড়ে ওঠেন। এবং পাঞ্জাব বিশ্ববিদ্যালয় থেকে ফার্মেসি-ডি (ডাক্টর অফ ফার্মেসি) ডিগ্রি অর্জন করেন।   রাজনৈতিক পেশা  তিনি ২০১৮ সালের পাকিস্তানের সাধারণ নির্বাচনে মহিলাদের জন্য একটি সংরক্ষিত আসনে পাকিস্তান মুসলিম লিগ (এন) (পিএমএল-এন) এর প্রার্থী হিসাবে পাঞ্জাবের প্রাদেশিক পরিষদে নির্বাচিত হন। ২৫ বছর বয়সে, তিনি২০১৮ সালের সাধারণ নির্বাচনে নির্বাচিত পাঞ্জাব অ্যাসেম্বলির সর্বকনিষ্ঠ সদস্য হয়েছিলেন।   তথ্যসূত্র     বিষয়শ্রেণী:১৯৯৩-এ জন্ম বিষয়শ্রেণী:পাঞ্জাব প্রাদেশিক পরিষদের নারী সদস্য বিষয়শ্রেণী:পাঞ্জাবি ব্যক্তি বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব) বিষয়শ্রেণী:পাঞ্জাব প্রাদেশিক পরিষদের সদস্য ২০২৪-২০২৯ বিষয়শ্রেণী:পাঞ্জাব প্রাদেশিক পরিষদের সদস্য ২০১৮-২০২৩
থাম্ব|শৌচাগার পরিষ্কারক প্রয়োগ শৌচাগার পরিষ্কারক সাধারণত শৌচাগার ব্রাশের সাথে মিল রেখে টয়লেট পরিষ্কার করার জন্য ব্যবহৃত রাসায়নিক সমাধান।   ব্যবহার  শৌচাগার  ব্রাশ ব্যবহারের আগে শৌচাগার পরিষ্কারক রিম এবং শৌচাগারের বাটির চারপাশে স্প্রে করা হয়। শৌচাগার  ব্রাশ শৌচাগার মাজতে ব্যবহৃত হয়, জেদী দাগ এবং জৈবিক ধ্বংসাবশেষ অপসারণ করতে। সাম্প্রতিক কালে, স্বয়ংক্রিয় শৌচাগার পরিষ্কারক শৌচাগারের রিমের সাথে যুক্ত থাকে, যা প্রতি ফ্লাশে পরিষ্কার করে, যা বর্তমানে প্রচলিত হয়ে গেছে।  শৌচাগার পরিষ্কারক বিষাক্ত হতে পারে এবং যত্নের সাথে ব্যবহার করা উচিত কারণ এতে জীবাণুনাশক রয়েছে যা ত্বকে লাগলে জ্বালাপোড়া করতে পারে।    বাণিজ্যিক ব্র্যান্ড    ডোমেস্টোস  হারপিক  টয়লেট ডাক  লাইজল   তথ্যসূত্র    বহিঃসংযোগ    ড্রাগস ডটকম থেকে শৌচাগার পরিষ্কারক বিষের তথ্য   বিষয়শ্রেণী:শৌচাগার বিষয়শ্রেণী:পরিষ্কারক দ্রব্য
এই নিবন্ধটি স্বাধীনতার পর থেকে ইন্দোনেশিয়া প্রজাতন্ত্রের রাষ্ট্রপতিদের তালিকা সম্পর্কে।   তালিকা  নংছবিনামসময়কালরাজনৈতিক দলউপরাষ্ট্রপতি(বৃন্দ)ক্ষমতা গ্রহণক্ষমতা ত্যাগমেয়াদকাল১100pxসুকর্ণ১৮ আগস্ট ১৯৪৫১২ মার্চ ১৯৬৭২১ বছর, ২০৬ দিনস্বতন্ত্রমোহাম্মদ হাত্তাপদশূন্যএই মধ্যবর্তী সময়ে, ইন্দোনেশীয় সেনাবাহিনীর সেনাপ্রধান সুহার্তো অস্থায়ী রাষ্ট্রপতির দায়িত্ব পালন করেন। |- ! rowspan="7"|২ | rowspan="7"|100px | rowspan="7"|সুহার্তো | rowspan="7"|২৭ মার্চ ১৯৬৮ | rowspan="7"|২১ মে ১৯৯৮ | rowspan="7"|৩১ বছর, ৭০ দিন | rowspan="7"|গোলকার |পদশুন্য|- |নবম হামেংবুকুওনো |- |আদম মালিক |- |উমার উইরাহাদিকুসুমাহ |- |সুধর্মনো |- |ত্রিসুত্রিষ্ণু |- |ইউসুফ হাবিবি |- !৩ |100px |ইউসুফ হাবিবি |২১ মে ১৯৯৮ |২০ অক্টোবর ১৯৯৯ |১ বছর, ১৫২ দিন |গোলকার |পদশূন্য|- ! rowspan="2"|৪ | rowspan="2"|100px | rowspan="2"|আবদুর রহমান ওয়াহিদ | rowspan="2"|২০ অক্টোবর ১৯৯৯ | rowspan="2"|২৩ জুলাই ২০০১ | rowspan="2"|১ বছর, ২৭৬ দিন | rowspan="2"|জাতীয় জাগরণ দল |পদশূন্য|- |মেঘবতী সুকর্ণপুত্রী |- ! rowspan="2"|৫ | rowspan="2"|120px | rowspan="2"|মেঘবতী সুকর্ণপুত্রী | rowspan="2"|২৩ জুলাই ২০০১ | rowspan="2"|২০ অক্টোবর ২০০৪ | rowspan="2"|৩ বছর, ৮৯ দিন | rowspan="2"|সংগ্রামের জন্য ইন্দোনেশীয় গণতন্ত্রী দল |পদশূন্য|- |হামজাহ হাজ |- ! rowspan="2"|৬ | rowspan="2"|100px | rowspan="2"|সুসিলো বামবাং ইয়ুধনো | rowspan="2"|২০ অক্টোবর ২০০৪ | rowspan="2"|২০ অক্টোবর ২০১৪ | rowspan="2"|১০ বছর | rowspan="2"|গণতন্ত্রী দল |জুসুফ কাল্লা |- |বুদিওনো |- ! rowspan="2"|৭| rowspan="2"|100px | rowspan="2"|জোকো উইদোদো| rowspan="2"|২০ অক্টোবর ২০১৪ | rowspan="2"|২০ অক্টোবর ২০২৪ | rowspan="2"| বছর | rowspan="2"|সংগ্রামের জন্য ইন্দোনেশীয় গণতন্ত্রী দল |জুসুফ কাল্লা |- |মা'রুফ আমিন |- !৮|100px |প্রাবোও সুবিয়ান্তো''' |২০ অক্টোবর ২০২৪ |ক্ষমতাসীন''গেরিন্দ্রাজিবরান রাকাবুমিং রাকা  দ্রষ্টব্য   বিষয়শ্রেণী:ইন্দোনেশিয়ার রাষ্ট্রপতি বিষয়শ্রেণী:জাতীয় রাষ্ট্রপতিদের তালিকা বিষয়শ্রেণী:ইন্দোনেশিয়ার রাজনৈতিক পদাধিকারীদের তালিকা
নিশা অধিকারী হলেন একজন নেপালি চলচ্চিত্র অভিনেত্রী এবং মডেল।    সুন্দরী প্রতিযোগিতা  ১৮ বছর বয়সে তিনি মিস পার্সোনালিটির উপ-শিরোপার পাশাপাশি মিস ইন্টারন্যাশনাল নেপাল ২০০৫-এর মূল শিরোপা অর্জন করেছিলেন। তিনি জাপানে অনুষ্ঠিত মিস ইন্টারন্যাশনাল ২০০৫ প্রতিযোগিতায় নেপালের প্রতিনিধিত্ব করেছিলেন। ২০০৮ সালে তিনি মিস নেপাল ২০০৮ সৌন্দর্য প্রতিযোগিতায় যোগদান করেছিলেন; তবে মাওবাদী ও অন্যান্য গোষ্ঠীর বিক্ষোভের কারণে প্রতিযোগিতাটি বাতিল করা হয়েছিল।  তিনি প্রথম নেপালি অভিনেত্রী যিনি সফলভাবে ২০১৩ সালের ২১ মে তারিখে বিশ্বের সর্বোচ্চ পর্বতশৃঙ্গ মাউন্ট এভারেস্টে আরোহণ করেছিলেন। তিনি অটিজম প্রযত্ন কেন্দ্রের দূত নিযুক্ত হয়েছেন।   অভিনয়কর্ম   টেলিভিশন ধারাবাহিক  টেলিভিশন ধারাবাহিক বছর ফিল্ম ভূমিকা মন্তব্য২০০৬ ঘড়বেটি বাপ্রধান চরিত্র সংস্কার হোটেল পাকিস্তানি এক থি লাড়কি নেপালি পাকিস্তানি ক্যাফে কান্তিপুর   সঙ্গীত-ভিডিও  বছর শিরোনাম শিল্পী ভূমিকাসূত্র ২০১১নেভার গোনা লিভ দিস বেড মেরুন ৫নিজ ভূমিকায়    ব্যক্তিগত জীবন  তিনি নেপালি ক্রিকেটার শারদ ভেসাবকরের সাথে বিবাহ বন্ধনে আবদ্ধ হয়েছেন।   তথ্যসূত্র    বহিঃসংযোগ     প্রোফাইল: ইনাশা   সাইবারসংসারে প্রোফাইল   বিষয়শ্রেণী:এভারেস্ট জয়ী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নেপালি নারী মডেল বিষয়শ্রেণী:মিস নেপাল বিজয়ী বিষয়শ্রেণী:নেপালি সুন্দরী প্রতিযোগিতা বিজয়ী বিষয়শ্রেণী:নেপালি চলচ্চিত্র অভিনেত্রী বিষয়শ্রেণী:২১শ শতাব্দীর নেপালি অভিনেত্রী বিষয়শ্রেণী:নেপালি টেলিভিশন অভিনেত্রী
বেতাগী বাংলাদেশের বরগুনা জেলার অন্তর্গত বেতাগী উপজেলার একটি ইউনিয়ন।   আয়তন  বেতাগী ইউনিয়নের আয়তন ৫,৬৩৮ একর।   প্রশাসনিক কাঠামো  বেতাগী ইউনিয়ন বেতাগী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বেতাগী থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী বেতাগী ইউনিয়নের মোট জনসংখ্যা ১৫,৭৫৭ জন। এর মধ্যে পুরুষ ৭,৫৩৯ জন এবং মহিলা ৮,২১৮ জন। মোট পরিবার ৩,৭৮৭টি।   শিক্ষা  ২০১১ সালের আদমশুমারি অনুযায়ী বেতাগী ইউনিয়নের সাক্ষরতার হার ৬২%।   আরও দেখুন   বেতাগী উপজেলা  বেতাগী থানা  বরগুনা জেলা   তথ্যসূত্র    বহিঃসংযোগ   বিষয়শ্রেণী:বেতাগী উপজেলার ইউনিয়ন বিষয়শ্রেণী:রাঙ্গুনিয়া উপজেলার ইউনিয়ন
জঁ-পিয়ের রিভের হলেন ফরাসী এবং ফুটবল ক্লাব ওলাঁপিক জিমনাস্ত ক্লাব নিসের চেয়ারম্যান।https://www.lejdd.fr/sport/football/ogc-nice-le-president-jean-pierre-rivere-sur-le-depart-3602153  LEJDD ১৯৫৭ সালে, তিনি কঁদোঁতে জন্মগ্রহণ করেছেন। তিনি নিস ইলেকশন নামে একটি স্থাবর সম্পত্তি ভিত্তিক সফটওয়্যার ফার্ম প্রতিষ্ঠা করেছিলেন, যা শেষ পর্যন্ত নেক্সিটি দ্বারা অধিগ্রহণ করা হয়েছিল। ২০১১ সালে, তিনি এই প্রতিষ্ঠানের চেয়ারম্যানের ভূমিকা গ্রহণ করেছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:ফরাসি ব্যবসায়ী
পিস টিভি উর্দু (); হল উর্দু ভাষার টেলিভিশন চ্যানেল। এটি ইংরেজি চ্যানেল পিস টিভি এর একটি সহোদর চ্যানেল যেটি বিশ্বব্যাপী প্রচারিত হয় সংযুক্ত আরব আমিরাত এর দুবাই থেকে ২৪/৭। পিস টিভি উর্দুর সকল অনুষ্ঠানমালা উর্দুতে সম্পূর্ণ বিনামূল্য প্রচারিত হয়। পিস টিভি উর্দুর চ্যানেলটির প্রতিষ্ঠাতা এবং সভাপতি হলেন বিশ্ববরেণ্য বক্তা জাকির নায়েক; তিনি ভারতের মুম্বাই থেকে ইসলামিক প্রচারক হিসেবে ভূমিকা পালন করছেন।  অনুষ্ঠানমালা  ইজহার-ই-হক্ব  জান্নাত হাসিন মানাজির  তেহরিক-ই-আমান  কারভান-ই-আমান  রাহ-ই-হেদায়েত   রব কা নিজাম   লেট'স মিট ড. জাকির  স্টোরিজ অব দ্যা প্রোফেটস   পয়গম-ই-আমান   শামা-ই-ইলম এসকল অনুষ্ঠানের পাশাপাশি নিযমিতভাবে আরও অনেক অনুষ্ঠানমালা সাম্প্রতিক সময়ে পিস টিভি উর্দূতে সম্প্রচারিত হচ্ছে।  আরও দেখুন  ইসলামিক টিভি  ক্যানাল ৭  জিও টিভি  তথ্যসূত্র   বহিঃসংযোগ   অফিসিয়াল ওয়েবসাইট  বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:ইসলামি টেলিভিশন নেটওয়ার্ক বিষয়শ্রেণী:ভারতের নিষেধাজ্ঞা বিষয়শ্রেণী:উর্দু ভাষার টেলিভিশন চ্যানেল বিষয়শ্রেণী:দুবাইয়ের গণমাধ্যম বিষয়শ্রেণী:উর্দু ভাষার টেলিভিশন প্রোগ্রামিং বিষয়শ্রেণী:২০০৯-এ প্রতিষ্ঠিত টেলিভিশন চ্যানেল ও স্টেশন
রমজান মিয়া জামে মসজিদ, স্থানীয়দের কাছে চৌধুরী মসজিদ নামেও পরিচিত, চট্টগ্রাম বিভাগের নোয়াখালী জেলার কবিরহাট উপজেলায় অবস্থিত একটি মসজিদ। ধারণা করা হয় এ মসজিদটি আনুমানিক ৩০০ বছরের পুরোনো।  অবস্থান এ মসজিদটি নোয়াখালী জেলার কবিরহাট উপজেলার ৭নং বাটইয়া ইউনিয়নে অবস্থিত।  ইতিহাস রমজান মিয়া জামে মসজিদ মোঘল আমলের মুসলিম স্থাপত্য শিল্পের এক বিরাট নিদর্শন। ধারণা করা হয় এটি আনুমানিক ৩০০ বছরের পুরোনো। মসজিদটিতে তিনটি গম্বুজ রয়েছে যেগুলা বিভিন্ন কারুকাজে মণ্ডিত। কিন্তু কারুকাজগুলো যত্নের অভাবে এখন নিশ্চিহ্ন হয়ে যাচ্ছে। এই তিন গম্বুজের মসজিদের প্রতিষ্ঠাতাদের নাম ছিলো শায়খ নূরুল্লাহ চৌধুরী ও শায়খ মুজীর আলী চৌধুরী। বর্তমান সভাপতি খাজা মঈনুদ্দীন চৌধুরী তাদের বংশধর।  চিত্রশালা  আরও দেখুন  বাংলাদেশের মসজিদের তালিকা  চট্টগ্রাম বিভাগের মসজিদের তালিকা  তথ্যসূত্র  বিষয়শ্রেণী:নোয়াখালী জেলার মসজিদ বিষয়শ্রেণী:নোয়াখালী জেলার প্রত্নতাত্ত্বিক স্থাপনা বিষয়শ্রেণী:নোয়াখালী জেলার দর্শনীয় স্থান বিষয়শ্রেণী:নোয়াখালী জেলা বিষয়শ্রেণী:মুঘল মসজিদ
thumb|481x481px|বংশাণুসমগ্র সম্পাদনায় ব্যবহৃত ভিন্ন ভিন্ন প্রজন্মের নিউক্লিয়েজ এবং উদ্দীষ্ট ডিএনএ-র পরিবর্তন সাধনের জন্য ব্যবহৃত ডিএনএ মেরামত পথসমূহ। বংশাণুসমগ্র সম্পাদনা (Genome editing), বংশাণুসমগ্র প্রকৌশল (Genome engineering), অথবা বংশাণু সম্পাদনা (Gene editing) বংশাণু প্রকৌশল ক্ষেত্রের একটি উপক্ষেত্র, যেখানে কোনও জীবিত জীবের দেহের বংশাণুসমগ্রে (জিনোমে) ডিএনএ অনুপ্রবেশ, অবলোপন, পরিবর্তন বা প্রতিস্থাপন করা হয়। প্রাক্তন বংশাণু প্রকৌশল প্রয়োগকৌশলসমূহে কোনও পোষক বংশাণুসমগ্র বা জিনোমে সমসম্ভব যেকোনও স্থানে বংশাণুগত উপাদান অনুপ্রবেশ করানো হত। এর বিপরীতে বংশাণুসমগ্র সম্পাদনায় বংশাণুসমগ্রের নির্দিষ্ট অবস্থানকে লক্ষ্য করে অনুপ্রবেশ ঘটানো হয়।  ইতিহাস ১৯৯০-এর দশকে এসে বংশাণুসমগ্র সম্পাদনার যাত্রারম্ভ হয়েছিল। তবে সম্পাদনা কর্মদক্ষতা নিম্নমানের ছিল বলে এর প্রয়োগ সীমিত ছিল। এরপরে বর্তমানে প্রচলিত নিউক্লিয়েজ-ভিত্তিক বংশাণু সম্পাদনা ব্যবস্থাগুলির আবির্ভাব ঘটে।  প্রকৌশলজাত নিউক্লিয়েজ ব্যবহার করে বংশাণুসমগ্র সম্পাদনা, অর্থাৎ এইরূপ উৎসেচকের তিনটি প্রধান শ্রেণীর সবগুলি যথা, জিংক আঙুল নিউক্লিয়েজ (Zinc Finger Nuclease), প্রতিলিপিকরণ সক্রিয়ক-সদৃশ নিউক্লিয়েজ (TALEN) এবং প্রকৌশলজাত অতিবৃহৎ নিউক্লিয়েজ (Engineered meganuclease) ২০১১ সালে মর্যাদাবাহী বিজ্ঞান সাময়িকী নেচার কর্তৃক বছরের সেরা পদ্ধতি হিসেবে নির্বাচিত হয়। ২০১৫ সালে আরেক মর্যাদাবাহী বিজ্ঞান সাময়িকী সায়েন্স ক্রিস্পার-ক্যাস (CRISPR-Cas) ব্যবস্থাটিকে ঐ বছরের নাটকীয় সাফল্য হিসেবে নির্বাচিত করে।  তথ্যসূত্র  বিষয়শ্রেণী:বংশাণুবিজ্ঞান বিষয়শ্রেণী:বংশাণুসমগ্র সম্পাদনা
চারবাগ মেট্রো স্টেশন উত্তর প্রদেশের লখনউ শহরের লখনউ মেট্রোর রেড লাইনের উপর অবস্থিত একটি উত্তোলিত মেট্রো স্টেশন।  গঠন    স্টেশন বিন্যাস   জিরাস্তার স্তরপ্রস্থান / প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং ১, দরজা বাম খুলবে উত্তরদিকগামীদিকে → মুন্সি পুলিয়াদক্ষিণদিকগামী →দিকে ←সি সি এস বিমানবন্দরপার্শ্ব প্ল্যাটফর্ম নং ২, দরজা ডান খুলবে এল২ সুযোগ-সুবিধা চারবাগ মেট্রো স্টেশনে এটিএম পরিষেবা উপলব্ধ  রয়েছে।  তথ্যসূত্র  বিষয়শ্রেণী:লখনউ মেট্রোর স্টেশন
thumb|২০০৮ সালে দুরন্ত দুরন্ত হল ঢাকায় অবস্থিত বাংলাদেশ শিশু একাডেমির প্রাঙ্গণে অবস্থিত একটি শিশুর ভাস্কর্য। ১৯৮৬ সালে সুলতানুল ইসলাম গতিশীল ঢাকা মহানগরের প্রতীক হিসেবে এই ভাস্কর্য নির্মাণ করেন। এটি প্রথমে কংক্রিট দ্বারা নির্মিত হলেও পরবর্তীতে ভাস্কর্যটিকে এনামুল হক তামা দিয়ে মোড়ান। তবে ভাস্কর্যটি নির্মাণ করে প্রাঙ্গণে ভুলভাবে প্রতিস্থাপনের সময় ত্রুটি রয়ে গিয়েছিল। পাশাপাশি দীর্ঘদিন সংস্কার না করায় ২০০৩ সালে এটি প্রাকৃতিক দুর্যোগের ফলে এর একটি অংশ ক্ষতিগ্রস্ত হয়। ছাত্র–জনতার অভ্যুত্থানের পর দুর্বৃত্তদের একটি দল বাংলাদেশ শিশু একাডেমিতে প্রবেশ করে ধ্বংসযজ্ঞ চালানোর সময় ভাস্কর্যটি আগুনে পুড়ে চিরতরে বিনষ্ট হয়ে যায়।  তথ্যসূত্র  বিষয়শ্রেণী:ঢাকার বহিরঙ্গন ভাস্কর্য বিষয়শ্রেণী:১৯৮৬-এ বাংলাদেশে প্রতিষ্ঠিত বিষয়শ্রেণী:কংক্রিটের ভাস্কর্য বিষয়শ্রেণী:শিশুর ভাস্কর্য
ইতিহাস    ঘটনাবলী    জন্ম  ১৮২৮ইং - জুল ভার্ন, ফরাসি লেখক।  ১৮৮৩ইং - জোসেফ শুম্পটার, প্রভাবশালী অস্ট্রীয় অর্থনীতিবিদ এবং রাষ্ট্রবিজ্ঞানী।  ১৯৪১ইং - জগজিৎ সিং, ভারতীয় উপমহাদেশের অন্যতম গজল গায়ক।  ১৯৭৬ইং - খালেদ মাসুদ, বাংলাদেশ ক্রিকেট দলের সাবেক উইকেটকিপার ও অধিনায়ক।  ১৯৩৪ইং - আবু জাফর ওবায়দুল্লাহ, বাংলাদেশের প্রখ্যাত কবি।   মৃত্যু   ১৯৫৭ইং - জন ভন নিউম্যান, একজন হাঙ্গেরীয় বংশোদ্ভুত মার্কিন গণিতবিদ।  ১৯৬০ইং - জন ল্যাংশ অস্টিন, ইংরেজ দার্শনিক(ভাষা)।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:মাঘ
এল. বেঙ্কটকৃষ্ণ আয়ার বা এল. ভেঙ্কটকৃষ্ণ আইয়ার ছিলেন ভারতীয় সিভিল ইঞ্জিনিয়ার এবং তামিলনাড়ু রাজ্যের পূর্ত বিভাগের একজন প্রধান প্রকৌশলী।    শিক্ষা এবং কর্মজীবন  তিনি ছিলেন কুম্ভকোনমের টাউন উচ্চ মাধ্যমিক বিদ্যালয়ের প্রাক্তন ছাত্র। ১৯৪১ সালে পোলাভরমের কাছে গোদাবরী নদীর উপর একটি জলাধার নির্মাণের জন্য জরিপ এবং প্রাথমিক প্রস্তাব জমা দেন আইয়ার, যা পরবর্তীতে পোলাভরম প্রকল্প নামে চালু হয়। তিনি মাদ্রাজ ইনস্টিটিউট অফ টেকনোলজি (MIT) প্রতিষ্ঠার কাজে চিন্নাস্বামী রাজমকে সহায়তাকারী কয়েকজনের মধ্যে তিনিও ছিলেন। তিনি এই প্রতিষ্ঠানটির প্রতিষ্ঠার তত্ত্বাবধানকারী মূল কমিটিতে ছিলেন।  সমাজে বেঙ্কটকৃষ্ণ আয়ারের অবদানের জন্য ১৯৬১ সালে ভারত সরকার তাঁকে তৃতীয় সর্বোচ্চ অসামরিক সম্মান পদ্মভূষণে ভূষিত করে।   আরও দেখুন   পোলাভরম প্রকল্প   তথ্যসূত্র   বিষয়শ্রেণী:২০শ শতাব্দীর ভারতীয় প্রকৌশলী বিষয়শ্রেণী:ভারতীয় পুরকৌশলী বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত বিষয়শ্রেণী:সিভিল সার্ভিসে পদ্মভূষণ প্রাপক
ভালদেমার পাউলসেন () (২৩শে নভেম্বর, ১৮৬৯ – ২৩শে জুলাই, ১৯৪২) ছিলেন একজন ডেনীয় তড়িৎ প্রকৌশলী। তিনি চৌম্বকীয় তার রেকর্ডার উদ্ভাবন করেন।  এই উদ্ভাবনের সূত্র ধরেই পরবর্তীকালে চৌম্বকীয় টেপ রেকর্ডার উদ্ভাবিত হয়। এই যন্ত্রগুলোতে একটি রেকর্ডিং হেড-এর পাশ দিয়ে চৌম্বকীয় তার বা টেপ টেনে নিয়ে যাওয়া হয়। যে শব্দ রেকর্ড করা হবে, সেটিকে তড়িৎ সিগনালে রূপান্তরিত করে রেকর্ডিং হেডে দেয়া হয়, এরপর হেডটি চলমান চৌম্বকীয় তার বা টেপের ওপর সিগনালের প্রকৃতি অনুযায়ী চৌম্বকীয় বিন্যাস তৈরি করে। একইভাবে প্লেব্যাক হেড চলমান তার বা টেপ থেকে চৌম্বকীয় বিন্যাস পড়ে নিয়ে সেটাকে তড়িৎ সিগ্নালে রূপান্তরিত করতে পারে।  পাউলসেন তার যন্ত্রের নাম দিয়েছিলেন টেলিগ্রাফোন।  পরবর্তীতে পাউলসেন রেডিওতে ব্যবহৃত পাউলসেন আর্ক উদ্ভাবন করেন। এই আর্ক ডিসি শক্তিকে রেডিও ফ্রিকোয়েন্সিতে রূপান্তরিত করে। ভ্যাকুয়াম টিউব রেডিও উদ্ভাবনের আগ পর্যন্ত এই আর্ক রেডিওতে ব্যবহৃত হত।   তথ্যসূত্র   বিষয়শ্রেণী:ডেনীয় প্রকৌশলী বিষয়শ্রেণী:১৮৬৯-এ জন্ম বিষয়শ্রেণী:১৯৪২-এ মৃত্যু
thumb|upright=1.5|পোল্ট্রি খামার বাংলাদেশে পোল্ট্রি চাষ হল বিভিন্ন ধরনের পাখির মাংস, ডিম, পালক উৎপাদন অথবা বিক্রয়ের জন্য গৃহীত প্রক্রিয়া। বাংলাদেশে পোল্ট্রি বা গৃহপালিত পাখি সবচেয়ে বেশি মাংস ও ডিম উৎপাদনের জন্য ব্যবহৃত হয়।   ইতিহাস  বাংলাদেশের আবহাওয়া পোল্ট্রি চাষের জন্য অনেক বেশি অনুকূল বা বন্ধুত্ব সুলভ। বহু বছর আগ থেকে এখানকার মানুষ বিভিন্ন ধরনের স্থানীয় জাতের পাখি পালন করে আসছে। কিন্তু এদের উৎপাদনশীলতা যথেষ্ট কম হওয়ায় খামার প্রতিষ্ঠার প্রয়োজনীয়তা দেখা দেয়। ব্রিটিশ শাসনামলে ঢাকার তেজগাঁওয়, নারায়ণগঞ্জ ও সিলেটে পোল্ট্রি খামার তৈরি করা হয়েছিল। পরবর্তীতে পাকিস্তান সরকার ১৯৫৮ সালে চট্টগ্রামের পাহাড়তলী, সীতাকুন্ডু, বরিশাল, যশােহর, খুলনা, রাজশাহীতে পোল্ট্রি (হাঁস-মুরগির) খামার তৈরি করে। বাংলাদেশে ২০০৫ সালে মোট পোল্ট্রি পাখির সংখ্যা ছিল প্রায় ১৮ কোটি ৮৩ লক্ষ এবং বার্ষিক প্রায় ৫৩৬ কোটি ৯০ লক্ষ ডিম উৎপন্ন হয়েছিল। প্রাণীসম্পদ অধিদপ্তরের তথ্য অনুযায়ী ২০১৫ সালে দেশে ৪৫টি সরকারি হাসঁ-মুরগির খামার রয়েছে, যার মধ্যে ৮টি বাচ্চা উৎপাদন করা হয় এবং ৬৪,৭৫৯টি বেসরকারি নিবন্ধিত সহ ১,৬০,৫০৯টি খামার রয়েছে। এ খামারগুলো থেকে প্রতিদিন গড়ে ২.৩ কোটি ডিম এবং ১,৫৩০ টন মাংস উপৎপাদিত হয়, যা দেশের মোট মাংস উৎপাদনের ৩৭ শতাংশ।  ২০১৭ সালের হিসাব অনুযায়ী বাংলাদেশে পোল্ট্রি শিল্পে বিনিয়োগ হয়েছে ৩০ হাজার কোটি টাকা। একটি পরিসংখ্যান অনুযায়ী এদেশে ১৫০,০০০ লাখ পোল্ট্রি ফার্ম আছে। ২০১৭ সালের ২ থেকে ৪ মার্চে পোল্ট্রি সায়েন্স অ্যাসোসিয়েশনের বাংলাদেশ শাখা ঢাকার বসুন্ধরা কনভেনশন সেন্টারে দশম আন্তর্জাতিক পোল্ট্রি শো অ্যান্ড সেমিনারের আয়োজন করেছিল   বর্তমান অবস্থা  বাংলাদেশে পোল্ট্রির মধ্যে মাংসের জন্য সবচেয়ে বেশি ব্যবহৃত হয় ব্রয়লার মুরগি এবং ডিমের জন্য লেয়ার মুরগি।   দেশীয় পাখি   তথ্যসূত্র  বিষয়শ্রেণী:বাংলাদেশের কৃষি বিষয়শ্রেণী:বাংলাদেশে পোল্ট্রি চাষ